
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 66 


4 Φεβρουάριου 1998 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 22823 

Σύσταση του Ο.Ε.Υ. του Δήμου Μώλου Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΣΤ. ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 12του Ν. 1188/81 «περίκα- 
ταστάσεως προσωπικού Ο.Τ.Α.», όπως τροποποιήθηκαν 
με την παρ. 5 του άρθρου 8 του Ν. 2307/95. 

2. Τις διατάξειςτου Ν. 1586/86«Βαθμολογική διάρθρω¬ 
ση των θέσεων του Δημοσίου, νομικών προσώπων δημο¬ 
σίου δικαίου και Ο.Τ Α. και άλλες διατάξεις». 

3. Γην αρ. 72/97 απόφαση του Δημοτικού Συμβουλίου 
Μώλου, σχετικά με τη σύσταση Ο.Ε.Υ. του Δήμου Μώλου. 

4. Το απόσπασμα του αρ. 2/23.12.97 πρακτικού του Υ¬ 
πηρεσιακού Συμβουλίου Ν. Φθ/δας, στο οποίο γνωμοδο- 
τεί για τη σύσταση του Ο.Ε.Υ. του Δήμου Μώλου, αποφα¬ 
σίζουμε: 

Εγκρίνουμε τον Ο.Ε Υ. του Δήμου Μώλου, σύμφωνα με 
την αρ. 72/97 απόφαση του Δημοτικού Συμβουλίου του 
και με την οποία η διάρθρωσή του έχει ως εξής: 

Άρθρο 1 

Διάρθρωση δομής 

Α' ΔΗΜΑΡΧΟΣ 

1. Ιδιαίτερο γραφείο Δημάρχου 

2. Γραφείο Τύπου - Επικοινωνίας - Δημοσίων Σχέσεων 
και Πληροφόρησης του πολίτη 

3. Γραφείο Προγραμματισμού - Παρακολούθησης Θε¬ 
μάτων Ευρωπαϊκής Κοινότητας 

Β. Δ/νση Διοικητικών - Οικονομικών και λοιπών Υπηρε¬ 
σιών. 

Γ. Τμήμα Τεχνικών Υπηρεσιών. 

Δ. Τμήμα Διαχείρισης Απορριμμάτων - Περιβάλλοντος. 

Άρθρο 2 

Η Δ/νση του Δήμου Μώλου διαρθρώνεται ως εξής: 

Α. Διεύθυνση Διοικητικών - Οικονομικών και λοιπών Υ¬ 
πηρεσιών. 

ί .Τμήμα Διοικήσεως: 

α. Γ ραφείο Προσωπικού. 

β. Γ ραφείο Νομικής Υπηρεσίας. 


γ. Γραφείο Πρωτοκόλλου - Διεκπεραίωσης Αρχείου - 
Κλητήρων. 

δ. Γραφείο Δ/κού Συμβουλίου και Δημαρχιακής Επιτρο¬ 
πής. 

2. Τμήμα Δημοτικής Κατάστασης: 

α. Γ ραφείο Δημοτολογίου - Ιθαγένειας - Πολιτικών Γάμων. 
β. Γραφείο Μητρώου Αρρένων- Στρατολογίας, 
γ. Γ ραφείο Ληξιαρχείου. 

3. Τμήμα Οικονομικών Υπηρεσιών: 
α. Γραφείο Ταμείου - Ειδικός Ταμίας, 
β. Γ ραφείο Λογιστηρίου. 

γ. Γραφείο Προσόδων και Δημοτικής Περιουσίας, 
δ. Γ ραφείο Προμηθειών και Διαχείρισης Υλικών, 
ε. Γ ραφείο Δημοτικού Νεκροταφείου, 
στ. Γ ραφείο Εισπρακτόρων. 

4. Τμήμα Τεχνικών Υπηρεσιών: 

α. Γ ραφείο Μελετών και Επίβλεψης έργων, 
β. Γ ραφείο τμήματος εγγράφων όλου του τμή ματος Τ. Υ. 
Αρχείου. 

γ. Γ ραφείο κτηματολογίου. 

δ. Γραφείο Πληροφορικής και Γεωγραφικών Συστημά¬ 
των. 

5. Τμήμα Διαχείρισης Απορριμμάτων και Περιβάλλο¬ 
ντος: 

α. Γραμματεία - Τμήμα Καθαριότητας. 

Αρθρα 3 και 4 

Οργανική σύνθεση και κατάταξη των θέσεων του προ¬ 
σωπικού του Δήμου σε κλάδους και καθορισμός των κατά 
κλάδο ειδικών και τυπικών προσόντων διορισμού, γίνο¬ 
νται ως εξής: 

1. ΚΑΤΗΓΟΡΙΑ ΠΕ 

α. Κλάδος ΓΊΕ3 Πολιτικών Μηχανικών. 

Θέση μία (1) με βαθμό Δ-Α. 

Τυπικό προσόν διορισμού στον εισαγωγικό βαθμό Δ, ο¬ 
ρίζεται το ομώνυμο ή αντίστοιχο κατά ειδικότητα πτυχίο ή 
δίπλωμα ΑΕΙ ή τίτλος σπουδών αντίστοιχης ειδικότητας ι¬ 
σοτίμων σχολών της ημεδαπής ή αλλοδαπής. 

2. ΚΑΤΗΓΟΡΙΑ ΤΕ 

α. Κλάδος ΤΕ3 Τεχνολόγων Πολιτικών Μηχανικών. 

Θέση μία (1) με βαθμό Δ-Α. 

Για τον κλάδο αυτό, τυπικό προσόν διορισμού στον ει¬ 
σαγωγικό βαθμό Δ, ορίζεται το ομώνυμο ή αντίστοιχο κα- 

τά ειδικότητα πτυχίο ή δίπλωμα ΤΕΙ ή τίτλος σπουδών α¬ 
ντίστοιχης ειδικότητας ισοτίμων σχολών της ημεδαπής ή 
αλλοδαπής. 

3. ΚΑΤΗΓΟΡΙΑ ΔΕ 

α. Κλάδος Διοικητικός. 

Κλάδος ΔΕΙ θέσεις πέντε (5) με βαθμούς Δ-Α. 

Στα καθήκοντα των υπαλλήλων αυτών περιλαμβάνονται 
και οι εργασίες δακτυλογραφίας. 

Κλάδος ΔΕΙ 4 Ελεγκτών, θέσεις τρεις (3) με βαθμούς Δ-Α. 

Κλάδος ΔΕ 15 Εισπρακτόρων, θέση μία {1) με βαθμό Δ-Α. 

Οι θέσεις κλάδων διοικητικού ή οικονομικού ή λογιστι¬ 
κού ή δακτυλογράφωντης κατηγορίας ΔΕ καλύπτονται α¬ 
πό δύο κατηγορίες υποψήφιων: α. Κατά το ήμισυ από κα¬ 
τόχους απολυτηρίου τίτλου κλάδων διοικητικών υπηρε¬ 
σιών - γραμματέων ή οικονομίας ή τμημάτων υπαλλήλων 
διοίκησης ή υπαλλήλων λογιστηρίου οποιουδήποτε τύ¬ 
που Λυκείου ή άλλου ισότιμου τίτλου σχολικής μονάδας 
της ημεδαπής ή αλλοδαπής και 

β. Κατά το ήμισυ από κατόχους απολυτηρίου τίτλου ο- 
ποιουδήποτετύπου Λυκείου ή άλλου ισότιμου τίτλου Σχο¬ 
λικής μονάδας της ημεδαπής ή αλλοδαπής. 

Σε περίπτωση που δεν καθίσταται δυνατή η πλήρωση 
θέσεων μιας κατηγορίας σύμφωνα με τα οριζόμενα στο 
προηγούμενο εδάφιο, επιτρέπεται η κάλυψη θέσεων που 
υπολείπονται από υποψήφιους της άλλης κατηγορίας. 

Όταν ο αριθμός των προς πλήρωση θέσεων είναι περιτ¬ 
τός ανά νόμο, η απομένουσα θέση δίδεται στην πρώτη κα¬ 
τηγορία. 

β. Κλάδος ΔΕ38 προσωπικού Η/Υ. 

Θέση μία (1) χειριστών Η/Υ με βαθμό Δ-Α. 

1. Προσόν διορισμού στον εισαγωγικό βαθμό Δ για κά¬ 
θε κλάδο ή ειδικότητα, ορίζεται ο ομώνυμος ή αντίστοιχος 
ή συναφής κατά ειδικότητα απολυτήριος τίτλος τεχνικού 
- επαγγελματικού Λυκείου ή τεχνικής επαγγελματικής 
σχολής δευτεροβάθμιας εκπαίδευσης ή σχολής μαθητεί¬ 
ας του ΟΑΕΔ του Ν. 1346/83 ΦΕΚ 46Α ή άλλης ισότιμης 
σχολικής μονάδας της ημεδαπής ή αλλοδαπής. 

2. Σε περίπτωση που δεν καθίσταται δυνατή η κάλυψη 
θέσεων από υποψήφιους με τα παραπάνω προσόντα, επι¬ 
τρέπεται ο διορισμός με προσόν απολυτήριο τίτλο Λυκεί¬ 
ου ή εξαταξίου Γυμνασίου ή ισότιμου σχολείου ανεξάρ¬ 
τητα από ειδικότητα και σχετική κατά περίπτωση ειδικό¬ 
τητας, εμπειρία, δύο τουλάχιστον ετών. 

γ. Κλάδος Τεχνικός. 

1. Κλάδος ΔΕ29 Οδηγών Αυτοκινήτων. 

Θέσεις τρεις (3) με βαθμούς Δ-Α. 

2. Κλάδος ΔΕ28 Χειριστών μηχανημάτων έργων. 

Θέση μία (1) με βαθμό Δ-Α. 

3. Κλάδος ΔΕ24 Ηλεκτρολόγων. 

Θέση μία (1) με βαθμό Δ-Α. 

4. Κλάδος ΔΕ30 Τεχνίτης Ύδρευσης. 

Θέση μία (1) με βαθμό Δ-Α 

Προσόν διορισμού στον εισαγωγικό βαθμό Δ για κάθε 
κλάδο ή ειδικότητα, ορίζεται ο ομώνυμος ή αντίστοιχος ή 
συναφής κατά ειδικότητα απολυτήριος τίτλος Τεχνικού - 
Επαγγελματικού Λυκείου ή Τεχνικής Επαγγελματικής 
σχολής δευτεροβάθμιας εκπαίδευσης ή ενιαίου πολυ- 
κλαδικού Λυκείου ή σχολής Μαθητείας του ΟΑΕΔ του Ν. 

1346/83 ΦΕΚ 46Α ή άλλης ισότιμης Σχολικής μονάδας της 
ημεδαπής ή αλλοδαπής και εμπειρία μετά την κτήση του 
απολυτήριου τίτλου στην ειδικότητα ή σε συναφή ειδικό¬ 
τητα. 


4. ΚΑΤΗΓΟΡΙΑ ΥΕ 

α. Κλάδος ΥΕ1 Κλητήρων-Θυρωρών - Γενικών Καθηκό¬ 
ντων. 

Θέση μία (1) με βαθμό Ε-Β. 
β. Κλάδος ΥΕ 16 εργατών. 

Θέσεις εννέα (9) με βαθμούς Ε-Β. 

1. Τέσσερεις (4) θέσεις εργατών καθαριότητας. 

2. Μία (1) θέση εργάτη Νεκροταφείου. 

3. Τρεις (3} θέσεις εργατών συντήρησης οδών και δια¬ 
φόρων Τ εχνικών έργων. 

4. Μία (1) θέση καθαρίστριας γραφείων. 

Τυπικά προσόν στον εισαγωγικό βαθμό Ε ορίζεται ο α¬ 
πολυτήριος τίτλος υποχρεωτικής εκπαίδευσης. Επίσης ε¬ 
πιτρέπεται ο διορισμός στις θέσεις αυτές και των απολυ- 
τηριούχων Δημοτικού Σχολείου, εφόσον έχουν αποφοι¬ 
τήσει μέχρι το έτος 1980 ή απολυτήριος τίτλος 
κατώτερης τεχνικής σχολής Ν.Δ. 580/70. 

5. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 
α. Θέση μία (1) με μηνιαία αντιμισθία Δικηγόρου. 

Η πρόσληψη γίνεται με επιλογή ύστερα από προκήρυ¬ 
ξη, σύμφωνα με τις διατάξεις του Ν. 1649/86 «Τροποποί¬ 
ηση δ/ξεων του κώδικα Δικηγόρων και άλλες δ/ξεις». 

6. ΠΡΟΣΩΠΙΚΟ Ι.Δ. ΟΡΙΣΜΕΝΟΥ ΧΡΟΝΟΥ 
ΠΡΟΣΛΗΨΗ ΣΥΜΦΩΝΑ ΜΕΝ. 2190/94 
α. Θέση μία (1) Διοικητικού, 
β. Θέση μία (1) Χειριστή, 
γ. Θέσεις δύο (2) Οδηγών, 
δ. Θέση μία (1) Τεχνιτών, 
ε. Θέση μία (1) Υδρονομέα. 
στ. Θέσεις πέντε (5) Εργατών. 

Άρθρο 5 

Οι αρμοδιότητες και τα αντικείμενα κάθε οργανικής μο¬ 
νάδας, καθορίζονται ως εξής: 

1. Γ ραφείο Δημάρχου. 

Ο Γραμματέαςτου Δημάρχου, 
α. Συντάσσει την ιδιαίτερη αλληλογραφία του Δημάρ¬ 
χου που δεν σχετίζεται μετιςειδικες αρμοδιότητες της Δι¬ 
εύθυνσης, Τμημάτων, Γραφείων και Υπηρεσιών του Δή¬ 
μου. 

β. Προβαίνει στις αναγκαίες ενέργειες (επικοινωνίας) 
προς αρχές και ιδιώτες για την πραγματοποίηση των ε¬ 
παφών - παραστάσεων του Δημάρχου. 

γ. Τηρεί η μερολόγιο των προγραμ ματιζό μενών επαφ ών 
-παραστάσεωντου Δημάρχου για τις οποίες προβαίνει σε 
έγκαιρες υπενθυμίσεις προς αυτόν. 

δ. Δέχεται τους Δημότες για τα υποβαλλόμενα προς το 
Δήμαρχο αιτήματάτους και παρέχει σ' αυτούς, σύμφωνα 
με τις οδηγίες του Δημάρχου, πληροφορίες για την πο¬ 
ρεία ή τηντύχη των υποθέσεώντους. 

ε. Παρακολουθεί για λόγους συνεχούς ενημέρωσης 
του Δημάρχου, την εξέλιξη των ενεργειών δια διαβημά¬ 
των αυτού. 

στ. Εκτελεί κάθε άλλη παρεμφερή εργασία που μπορεί 
να ανατεθεί σ' αυτόν από το Δήμαρχο. 

2. Γ ραφείο Τύπου - Επικοινωνίας - Δημοσίων Σχέσεων - 
Πληροφόρησης Πολίτη. 

Έχει τη μέριμνα για την επικοινωνία και τις δημόσιες 
σχέσεις του Δήμου με φορείς και πολίτες. 

Παρακολουθεί τα αφορούντα το Δήμο δημοσιεύματα 
του ημερήσιου και περιοδικού τύπου, ενημερώνει πάνω σ' 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


659 


αυτά το Δήμαρχο και μεριμνά για δημοσίευση των σχετι¬ 
κών απαντήσεων. 

Μεριμνά για την αποστολή και δημοσίευση στις εφημε¬ 
ρίδες, των ανακοινώσεων και λοιπών δελτίων τύπου του 
Δήμου, τηρώντας ιδιαίτερο βιβλίο στο οποίο καταχωρεί 
τις περιλήψεις τους. 

Διευκολύνει τους δημοσιογράφους για τη σύνταξη ρε¬ 
πορτάζ πάνω σε Δημοτικά θέματα και οργανώνει τις συ¬ 
νεντεύξεις τύπου. 

Ενημερώνειτο κοινό πάνω στις δραστηριότητεςτου Δή¬ 
μου, για τη σύνταξη και έκδοση ενημερωτικών εντύπων 
και για την προσέλκυση ενδιαφέροντος των δημοτών 
προς σε συνεργασία με το Δήμο. 

Τηρεί το βιβλίο Εθνικών και Τοπικών εορτών, με στοι¬ 
χεία που αφορούν τη διοργάνωση αυτών. 

Οργανώνει τις τελετές, δεξιώσεις και γεύματα του Δή¬ 
μου, την υποδοχή, την φιλοξενία και ξενάγηση προσωπι¬ 
κοτήτων ή ομάδων προσώπων, της ημεδαπής και αλλο¬ 
δαπής, καθώς και τις επαφές με Δημοτικούς άρχοντες 
του εξωτερικού. 

Συνεργάζεται με τους αρμόδιους φορείς της δημόσιας 
διοίκησης για τη διοργάνωση των επίσημων τελετών. 

Μεριμνά για την εκτύπωση προσκλήσεων και την έγκαι¬ 
ρη αποστολή τους προς πρόσωπα που καλούνται στις 
διοργανούμενες απότο Δήμο εκδηλώσεις. 

Μεριμνά για την κατάλληλη διακόσμηση του Δημαρχια¬ 
κού καταστήματος και των αιθουσών αυτού, κατά τις 
διοργανούμενες τελετές και δεξιώσεις. 

Μεριμνά για το σημαιοστολισμό και τη φωταγώγηση 
της πόλης και των Δημοτικών καταστημάτων, κατά τις ε¬ 
θνικές και λοιπές εορταστικές εκδηλώσεις. 

Ενημερώνει το Δή μαρχο για τις διο ργανοάμενες εορτές 
και δεξιώσεις διαφόρων αρχών, οργανώσεων και σωμα¬ 
τείων. 

Προβαίνει στις αναγκαίες υπηρεσιακές ενέργειες για 
την απονομή τιμητικώιν διακρίσεων (διπλωμάτων, επίτι¬ 
μων δημοτών, μεταλλίων της πόλης κ.λ.π.). 

Τηρεί μητρώο των προσώπων που έχουν τιμηθεί από το 
Δήμο με οποιονδήποτε τρόπο, καθώς και ιδιαίτερο μη¬ 
τρώο επίτιμων δημοτών. 

Ενημερώνει τους πολίτες για τα δικαιώματά τους και τις 
ενέργειες που απαιτούνταιγια την διεκπεραίωση των υπο- 
θέσεών τους και κατευθύνει τους πολίτες για την καλύτε¬ 
ρη αντιμετώπιση των προβλημάτων και υποθέσεων τους. 

Συγκεντρώνει όλα τα αιτήματα και τις προτάσεις πολι¬ 
τών, φορέων και Συνοικιακών Συμβουλίωντις οποίες υπο¬ 
βάλλει στις αρμόδιες υπηρεσίες και φροντίζει να δίνονται 
σε εύλογο χρονικό διάστημα οι απαντήσεις, 

3. Γραφείο Προγραμματισμού - Παρακολούθησης Θε¬ 
μάτων Ευρωπαϊκής Ένωσης. 

1. Παρακολουθεί και ενημερώνει για τα χρηματοδοτικά 
και άλλα προγράμματα της Ευρωπαϊκής Ένωσης, καθώς 
και τα προερχόμενα από Εθνικούς πόρους. 

2. Σχεδιάζει τα ετήσια και μεσοπρόθεσμα προγράμμα¬ 
τα δράσης του Δήμου και συντάσσει τον προϋπολογισμό. 

3. Σχεδιάζει και εποπτεύει την υλοποίηση κοινωνικών 
παρεμβάσεων (δράσεων). 

4. Δημιουργεί βάσεις δεδομένων για τα αντικείμενα του 
πεδίου αναφοράς του. 

Ειδικότερα: 

1 α. Δημιουργεί και διαχειρίζεται δίκτυο ενημέρωσης με 
κάθε πρόσφορο μέσο (π.χ. συνδρομές σε έντυπα και βά¬ 
σεις δεδομένων παρακολούθηση ημερίδων κ.λ.π. συμμε¬ 


τοχή σε συνεδριάσεις οργάνων, επαφή με κοινοτικούς και 
εθνικούς φορείς διαχείρισης χρηματοδοτικών προγραμ¬ 
μάτων και έιλλων πρωτοβουλιών). 

Ι.β. Επεξεργάζεται και αξιολογεί τα κοινοτικά και εθνι¬ 
κά προγράμματα και πρωτοβουλίες και γνωμοδατεί για 
την επιλογή τους. 

Ι.γ.Τεκμηριώνει προτάσεις για τα ανωτέρω προγράμμα¬ 
τα, σε συνεργασία με το αρμόδιο τμήμα και επιμελείται την 
σύνταξη και υποβολή των σχετικών ετήσιων συνδρομής. 

Ι.δ. Σχεδιάζει δράσεις και πρωτοβουλίες και παρακο¬ 
λουθεί την υλοποίησή τους. 

1 ,ε. Αξιολογεί τα αποτελέσματα των ανωτέρω. 

2 α. Διαπιστώνειτις ανάγκες ύστερα από συλλογή αξιο¬ 
λόγηση και ιεράρχηση των προτάσεων των αρμοδίων 
τμημάτων. 

2.β. Χαράσσει την ακολουθητέα στρατηγική για την α¬ 
νάπτυξη των δράσεων και πρωτοβουλιών. 

2. γ. Ιεραρχεί τις ενέργειες. 

3. α. Σχεδιάζει τις δράσεις και πρωτοβουλίες και σε συ¬ 
νεργασία με το αρμόδιο τμήμα, φροντίζει για την εξα¬ 
σφάλιση αποδοχής τους. 

3.β. Παρέχει κατευθύνσεις και οδηγίες στα αρμόδιο 
τμήμα για την υλοποίηση των ανωτέρω δράσεων καιπρω- 
τοβουλιώνκαι εποπτεύει την ορθή εφαρμογή. 

3. γ. Αξιολογείτα αποτελέσματα των ανωτέρω. 

4. α. Δημιουργεί βάσεις δεδομένων για κάθε αντικείμενο 
του πεδίου αναφοράς του, έτσι ώστε να μπορεί αυτές να 
αξιολογηθούν με διάφορους τρόπους (π.χ. στατιστικά 
στοιχεία τεκμηρίωση προτάσεων κ.λ.π.). 

ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ ΛΟΙ¬ 
ΠΩΝ ΥΠΗΡΕΣΙΩΝ 

Ο Διευθυντής των Διοικητικών - Οικονομικών και λοιπών 
Υπηρεσιών: 

1) Προϊστάμενοι του προσωπικού του Δήμου που υπά¬ 
γεται στη Δ/νση αυτή. 

2) Παρακολουθεί τη Νομοθεσία που ενδιαφέρει το Δή¬ 
μο και ενημερώνειτις Υπηρεσίες, ελέγχει και εποπτεύει το 
προσωπικό της διεύθυνσης και παρέχει οδηγίες και κα¬ 
τευθύνσεις, 

3) Παραλαμβάνει και χαρακτηρίζει την αλληλογραφία 
και τη διαβιβάζει στις αρμόδιες υπηρεσίες μέσω του γρα¬ 
φείου Πρωτοκόλλου. 

4) Τηρείτο εμπιστευτικό πρωτόκολλο και αρχείο, θεωρεί 
τις καταστάσεις μισθοδοσίας και δαπανών προμήθειας. 

5) Θεωρεί τα καταρτιζόμενα από τις Διοικητικές - Οικο¬ 
νομικές καιλοιπές Υπηρεσίες έγγραφα, με τη μονογραφή 
του στα σχέδια αυτών πριν τα υπογράψει ο Δήμαρχος. 

6) Μελετά και εισηγείτοι τη λήψη μέτρων για τη διευκό¬ 
λυνση της λειτουργίας των υπηρεσιών του Δήμου 

1. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

Προϊστάμενος: 

1) Συντονίζει τις υπηρεσιακές ανάγκες των γραφείων 
του τμήματος και εισηγείται στη Δημοτική Αρχή κάθε θέ¬ 
μα των παραπάνω υπηρεσιών, 

2) Επιβλέπει το προσωπικό και εισηγείται την τοποθέ¬ 
τηση αυτού ανάλογα με τις ανάγκες των Υπηρεσιών, για 
την καλύτερη λειτουργία του Δήμου. 

3) Μελετά τους νόμους και φροντίζει για την εφαρμογή 
τους. 

4) Καταρτίζει τον ΟΈ.Υ. σε συνεργασία με τον Διευθυ¬ 
ντή και τους Προϊσταμένους όλων των Υπηρεσιών και ει- 
σηγείται τις τροποποιήσεις και πς προσαρμογές αυτού 
στις εκάστοτε ισχύουσες διατάξεις. 

5) Εφαρμόζει τις διατάξεις του πειθαρχικού δικαίου και 
ελέγχει μονογράφοντας όλες τις αποφάσεις που αφο¬ 
ρούν την πρόσληψη, απόλυση, συνταξιοδότηση και γενι¬ 
κά μεταβολές του προσωπικού πριν υπογράφουν από το 
Δήμαρχο. 

6) Συνεργάζεται με τους προϊσταμένους όλων των γρα¬ 
φείων και είναι υπεύθυνος για την καλή λειτουργία των υ¬ 
πηρεσιών και την εξυπηρέτηση των δημοτών. 

ΓΡΑΦΕΙΟ ΠΡΟΣΩΠΙΚΟΥ 

Επιμελείται τη διενέργεια διαγωνισμών καιτην εφαρμο¬ 
γή κάθε άλλης νόμιμης διαδικασίας για τις προσλήψεις 
προσωπικού του Δήμου. 

Διεξάγει όλες τις υπηρεσιακές υποθέσεις που αφορούν 
στα θέματα του τακτικού προσωπικού και σε σχέση εργα¬ 
σίας ιδιωτικού δικαίου προσωπικού του Δήμου, ήτοι: τους 
διορισμούς, τις μεταβολές της υπηρεσιακής κατάστασης 
(προαγωγές, εντάξεις, επανεντάξεις, μετατάξεις, μετακι¬ 
νήσεις, αποστάσεις, μεταθέσεις κ.λ.π.) στην αναγνώριση 
των προϋποθέσεων για οικονομικές παροχές, στη χορή¬ 
γηση των αδειών, στην τακτοποίηση ασφαλιστικών ζητη¬ 
μάτων, στη λύση της υπαλληλικής ή εργασιακής σχέσης 
κ.λ.π., κοινοποιώντας τις εκδιδόμενες διοικητικές πρά¬ 
ξεις, προς τα αρμόδια όργανα και υπηρεσίες. 

Τηρεί ενημερωμένους ατομικούς φακέλους για όλο το 
προσωπικό και τους συνταξιούχους του Δήμου. 

Τηρεί τα μητρώα των τακτικών υπαλλήλων, των συντα¬ 
ξιούχων και του προσωπικού σε σχέση εργασίας ιδιωτι¬ 
κού δικαίου. 

Τηρεί διαρκώς ενημερωμένο τον πίνακα που εμφανίζει 
την κατανομή του προσωπικού στη Διεύθυνση, τμήματα, 
γραφεία και υπηρεσίες, 

Συντάσσει τους πίνακες αρχαιότητας των υπαλλήλων. 

Συντάσσει τα απαιτούμενα πιστοποιητικά, συγκεντρώ¬ 
νει τα απαραίτητα δικαιολογητικά και προβαίνει στις ανα¬ 
γκαίες ενέργειες για την απονομή του «εφ άπαξ» και του 
μηνιαίου ισόβιου βοηθήματος του ΤΑΔΚΥ προς τους υ¬ 
παλλήλους του Λήμου. 

Μεριμνά για την εφαρμογή των διατάξεων που αφο¬ 
ρούν την υπηρεσιακή κατάσταση του εν ενεργεία προσω¬ 
πικού (μονίμου) και των Σ.Σ.Ε. του με σχέση εργασίας ι¬ 
διωτικού δικαίου προσωπικού. 

Ανακοινώνει στο προσωπικό τις εγκύκλιες διαταγές του 
Δημάρχου και τα καθιερούμενα εκάστοτε ωράρια εργασίας. 

ΓΡΑΦΕΙΟ ΝΟΜΙΚΗΣΥΠΗΡΕΣΙΑΣ 

Ο Δικηγόρος παρέχει τις νομικές του Υπηρεσίες και τις 
γνωμοδοτήσεις υπό την ιδιότητά του αυτή σε όλες τις υ- 
ποθέσειςτων υπηρεσιώντου Δήμου στα νομικάπρόσωπα 
και στα άλλα ιδρύματα του Δήμου. 

Επίσης παρίσταται για την προάσπιση των συμφερό¬ 
ντων του Δήμου, ενώπιον των δικαστηρίων παντός βαθ¬ 
μού και δικαιοδοσίας ως και των Διοικητικών αρχών, κα¬ 
θώς και στις συνεδριάσεις του Δημοτικού Συμβουλίου και 
της Δημαρχιακής Επιτροπής, όταν καλείται. 

ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ - ΔΗΜΑΡΧΙΑΚΗΣ 
ΕΠΙΤΡΟΠΗΣ 

1) Συντάσσει σε συνεργασία με τον Πρόεδρο και κοινο¬ 
ποιεί την ημερήσια διάταξη των προς συζήτηση θεμάτων 
του Δημοτικού Συμβουλίου και Δημαρχιακής Επιτροπής, 
σύμφωνα με τις διατάξεις του Δημοτικού και Κοινοτικού 
Κώδικα. 

2) Τηρείτο πρακτικά των συνεδριάσεων του Δημοτικού 
Συμβουλίου και της Δημαρχιακής Επιτροπής. Καταχωρεί 
τα πρακτικά καιτις λαμβανόμενες αποφάσεις σε ειδικό βι¬ 


βλίο ή εφ’ όσον τα πρακτικά καταρτίζονται με τη βοήθεια 
μαγνητοφωνικής συσκευής τηρεί με κανονική σειρά, α¬ 
ρίθμηση και θεώρηση τα φύλλα χάρτου, στα οποία περιέ- 
χονταιτα απομαγνητοφωνημένα κείμενα, τα οποία και βι- 
βλιοδετεί στο τέλος εκάστου έτους. 

Υποβάλει αντίγραφα των λαμβανομένων αποφάσεων 
του Δημοτικού Συμβουλίου και Δημαρχιακής Επιτροπής 
στην αρμόδια Διοικητική Αρχή. 

Τηρεί ευρετήριο των αποφάσεων του Δημοτικού Συμ¬ 
βουλίου και Δημαρχιακής Επιτροπής, καθώς και των πρά¬ 
ξεων της Διοικητικής Αρχής που αφορούν στην έγκριση ή 
τον έλεγχο νομιμότητας των αποφάσεων αυτού. 

Κοινοποιεί τις αποφάσεις του Δημοτικού Συμβουλίου 
και Δημαρχιακής Επιτροπής προς τις αρμόδιες για την ε¬ 
κτέλεση αυτών υπηρεσίες του Δήμου. 

Εκδίδει επικυρωμένα αντίγραφα των αποφάσεων του 
Δημοτικού Συμβουλίου και της Δημαρχιακής Επιτροπής. 

Τηρεί μητρτοο των κατατεθέντων στο Δημοτικό Συμ¬ 
βούλιο ερωτήσεων και επερωτήσεων. 

Διαβιβάζει προς τις Επιτροπές του Δημοτικού Συμβου¬ 
λίου τα θέματα που παραπέμπονται σ' αυτές προς μελέ¬ 
τη, από το Δημοτικό Συμβούλιο. 

Διεξάγει κάθε υπηρεσιακή υπόθεση που σχετίζεται με 
τη λειτουργία και τα θέματα του Δημοτικού Συμβουλίου 
και της Δημαρχιακής Επιτροπής. 

ΓΡΑΦΕΙΟ ΠΡΩΤΟΚΟΛΛΟΥ ΔΙΕΚΠΕΡΑΙΩΣΗΣ - ΑΡ¬ 
ΧΕΙΟΥ- ΚΛΗΤΗΡΩΝ 

Παραλαμβάνει τα εισερχόμενα έγγραφα βάσει του χα¬ 
ρακτηρισμού αυτών από την αρμόδια διεύθυνση, τα κα¬ 
ταχωρεί στο πρωτόκολλο και στα οικεία ευρετήρια, τα συ¬ 
σχετίζει, τα καταχωρεί στο βιβλίο διανομής και τα παρα- 
δίδει προς τις αρμόδιες διευθύνσεις, τμήματα, γραφεία 
και υπηρεσίες. 

Επιμελείται τη διεκπεραίωση των εξερχομένων εγγρά¬ 
φων, τα οποία καταχωρεί στο πρωτόκολλο και στα οικεία 
ευρετήρια και επιστρέφει τα σχέδια αυτών στις αρμόδιες 
διευθύνσεις, τμήματα, γραφεία και υπηρεσίες. 

Μεριμνά κατόπιν εντολής της προϊστάμενης Διεύθυν¬ 
σης για την έκδοση διαφόρων αντιγράφων ή πολυγράφη- 
ση εγγράφων. 

Οργανώνει τους χώρους που προορίζονται για την το¬ 
ποθέτηση των παραδιδομένων από τις δημοτικές υπηρε¬ 
σίες αρχείων. 

Μεριμνά για τη διευθέτηση του αρχειακού υλικού και 
την κατά καιρούς εκκαθάριση του αρχείου, τηρώντας τις 
σχετικές προς το θέμα αυτό διατάξεις. 

Εισηγείται την προμήθεια βιβλίων και εντύπων και επι¬ 
μελείται τις παραλαβής αυτών. 

Παραλαμβάνει την Εφημερίδα της Κυβερνήσεως και 
τηρεί βιβλιοδετημένες σειρές αυτής σε συνεργασία με τη 
νομική Υπηρεσία. 

Οι κλητήρες ασχολούνται με την παραλαβή και απο¬ 
στολή της αλληλογραφίας, την επίδοση προσκλήσεων 
για συνεδριάσεις Δημοτικού Συμβουλίου και Δημαρχια¬ 
κής Επιτροπής και εκτελεί κάθε εργασία που ανατίθεται σ' 
αυτούς από το Δήμαρχο, το Διευθυντή και Προϊσταμέ¬ 
νους Τμημάτων. 

ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

ΠΡΟΪΣΤΑΜΕΝΟΣ: 

Μελετά και τηρεί φακέλους των νόμων, διαταγμάτων 
και εγκυκλίων διαταγών που αφορούν τα αντικείμενα του 
τμήματος και φροντίζει για την εφαρμογή τους. 

Συνεργάζεται με τους προϊσταμένους και υπαλλήλους, 

συντονίζει τις υπηρεσιακές ενέργειες των γραφείων και 
εισηγείται στη Δημοτική Αρχή κάθε θέμα αρμοδιότητας 
ταυ τμήματος. 

Ελέγχει και υπογράφει όλες τις αποφάσεις που αφο¬ 
ρούν μεταβολές στα Δημοτολόγια και Μητρώα Αρρένων 
και προσυπογράφει όλα τα εκδιδόμενα πιστοποιητικά. 

Είναι υπεύθυνος για τη σωστή εξυπηρέτηση των δημοτών 
και λύνει κάθε διαφορά μεταξύ υπαλλήλων και δημοτών. 

ΓΡΑΦΕΙΟ ΔΗΜΟΤΟΛΟΓΙΟΥ ΙΘΑΓΕΝΕΙΑΣ - ΠΟΛΙΤΙ¬ 
ΚΩΝ ΓΑΜΩΝ 

Συγκεντρώνει τα προβλεπόμενα από την ισχύουσα νο¬ 
μοθεσία δικαιολογητικά και συντάσσει αποφάσεις που α¬ 
φορούν εγγραφές, διαγραφές και μεταβολές στοιχείων 
και εκδίδει όλους τους τύπους πιστοποιητικών από τα Δη¬ 
μοτολόγια. 

Ασχολείται με κάθε εργασία που αφορά θέματα ιθαγέ¬ 
νειας και πολιτογραφήσεων, καθώς και με τους πολιτι¬ 
κούς γόμους. 

Τέλος, φροντίζει για κάθε θέμα που αφορά τις βουλευτι¬ 
κές και κοινοτικές εκλογές και ειδικότερα για την τήρηση 
των Συλλογικών Καταλόγων και την καταχώρηση τυχόν 
μεταβολών, για τη νομότυπη παράδοση των εκλογικών βι¬ 
βλιαρίων, καθώς και και για την αρχειοθέτηση κατά οικο¬ 
γενειακή μερίδα όλων των αποφάσεων του Γραφείου. 

ΓΡΑΦΕΙΟ ΜΗΤΡΩΟΥ ΑΡΡΕΝΩΝ - ΣΤΡΑΤΟΛΟΓΙΑΣ 

Συντάσσει το ετήσιο Μητρώο Αρρένων και επιμελείται 
των αποφάσεων που αφορούν μεταβολές στοιχείων, 
διορθώσεις, προσθήκες στοιχείων, καθώς και με τις δια¬ 
γραφές λόγω θανάτου, μετεγραφών και διπλοεγγραφών 
και με την τήρηση του αρχείου. 

Φροντίζει για την άμεση εγγραφή των αδηλώτων, κα¬ 
θώς και για την κατάρτιση των στρατολογικών πινάκων 
και την αναζήτηση των στρατευσίμων. 

Τέλος, εκδίδει τα προβλεπόμενα από το νόμο πιστο¬ 
ποιητικά. 

ΓΡΑΦΕΙΟ ΛΗΞΙΑΡΧΕΙΟΥ 

Τηρεί τα προβλεπόμενα από το νόμο ληξιαρχικά βιβλία 
(γεννήσεων, γάμων, θανάτων, εκθέσεων) και καταχωρεί 
σ’ αυτά τα σχετικά ληξιαρχικά γεγονότα και τυχόν μετα¬ 
βολές (υιοθεσία, αναγνώριση κ.λ.π.). 

Τηρεί τα βοηθητικά Ληξιαρχικά βιβλία, δηλ. πρωτόκολλο 
ευ ρετήρια και του ς φακέλου ς των Ληξιαρχικών γεγονότων. 

Εκδίδει αντίγραφα, αποσπάσματα και βεβαιώσεις από 
τα Ληξιαρχικά βιβλία και τα δικαιολογητικά σύνταξης που 
υπάρχουν στο αρχείο του. 

Συντάσσει ετήσιες καταστάσεις με αποσπάσματα πρά¬ 
ξεων γεννήσεων και διαβιβάζει αυτές στους αντίστοιχους 
Δήμους, για τη σύνταξη των ετήσιων Μητρώων Αρρένων. 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Προϊστάμενος: 

α) Συντονίζει τις οικονομικές υπηρεσίες στο σύνολό 
τους, δίνοντας προς αυτές τις απαιτούμενες κατευθύν¬ 
σεις και εντολές, των οποίων ελέγχει την εφαρμογή. 

β) Εποπτεύει την κατάρτιση του προϋπολογισμού Εσό¬ 
δων και Εξόδωντου Δήμου, παρακολουθεί τηνπορείατης 
εκτέλεσης αυτού και υποδεικνύει όποτε παρίσταται ανά¬ 
γκη, τις ενδεδειγμένες ενέργειες για την εξασφάλιση των 
εσόδων ή την συγκράτηση των δαπανών. 

γ) Μεριμνά για τη δημοσίευση των διακηρύξεων δημο¬ 
πρασιών, καθώς και εγγράφων πιστοποιήσεων και απο¬ 
φάσεων διαφόρων αρχών που χρήζουν δημοσίευσης. 

δ) Μελετά και εισηγείταιτη λήψη μέτρων γιατη βελτίωση 
της λειτουργίας των οικονομικών υπηρεσιών του Δήμου 


ε) Μεριμνά για τη συλλογή στοιχείων από όλα τα Τμή¬ 
ματα του Δήμου, σχετικά με την πρόβλεψη των πιστώσε¬ 
ων, αναμόρφωση πιστώσεων που αφορούν εκτέλεση έρ- 
γωνκαιπρομηθειώντιςοποίες υποβάλλει για έγκριση στο 
Δήμαρχο. 

στ) Διαχειρίζεται πιστώσεις που διατίθενται για εκτέλε¬ 
ση έργων και προμηθειών αρμοδιότητας του τμήματος 
Οικονομικών Υπηρεσιών. 

ζ) Μεριμνά την κατάρτιση των κανονισμών λειτουργίας 
των υπηρεσιών του Οικονομικού Τμήματος, α τρόπος δι- 
οικήσεως και διαχειρίσεως, καθώς και τα καθήκοντα του 
προσωπικού αυτών. 

η) Μεριμνά για την κατάρτιση των κανονισμών επιβο¬ 
λής, βεβαίωσης και είσπραξης των δικαιωμάτων αυτών. 

θ) Παρακολουθεί και ελέγχει τη βεβαίωση των Δημοτι¬ 
κών εσόδων, τον τρόπο εκμετάλλευσης της Δημοτικής 
περιουσίας, τη διαχείριση των υπηρεσιών του τμήματος, 
φροντίζοντας γιατηνεφαρμογή των σχετικών νομικών και 
κανονιστικών διατάξεων. 

Γραφείο Ταμείου 

Τα γραφεία αυτά που συγκροτούν την Ταμειακή Υπηρε¬ 
σία του Δήμου, λειτουργούν κάτω από την ενιαία επο- 
πτείατου Δημοτικού Ταμία με τις αρμοδιότητες που περι- 
γράφονταιγιατο καθένα από αυτά. 

Ο Δημοτικός Ταμίας με προσωπική του ευθύνη διεξάγει 
μαζί με τα διαχειριστικά εισπρακτικά όργανα, την Ταμεια¬ 
κή Υπηρεσία του Δήμου, όπως ορίζουν οι διατάξεις του 
ΔΚΚ και οι διατάξεις περί οικονομικής Δ/σης και Λογιστι¬ 
κού των Δήμων και ειδικότερα: 

Κατευθύνει και ελέγχει τα υπογόμενα σ' αυτόν όργανα 
Είναι υπεύθυνος για την περιουσία σε μετρητά, χρεώγρα- 
φα και κινητές αξίες του Δήμου, καθώς και για τη φύλαξη 
και διατήρηση των διαφόρων παρακαταθηκών και εγγυή¬ 
σεων εν γένει. 

Εποπτεύει την τήρηση των προβλεπομένων από τις οι¬ 
κείες διατάξεις λογιστικών και ταμειακών βιβλίων, παρα¬ 
κολουθεί την όλη κίνηση των Εσόδων και Εξόδων, ευθυ- 
νόμενος για κάθε παρατυπία ή παράλειψη και ρυθμίζειτα 
της χρηματικής διαχειρίσεως των διαχειριστικών και ει¬ 
σπρακτικών οργάνων. 

Εισηγείται τα θέματα που ανήκουν στην αρμοδιότητα 
του τμήματος, ενεργείτην αλληλογραφία αυτού και τηρεί 
φάκελο των διοικητικοί υποθέσεώντου. 

Εντέλλεται τη λήψη των επιτρεπομένων από το νόμο α¬ 
ναγκαστικών μέτρων εισπράξεως των καθυστερούμενων 
εσόδων του Δήμου. 

Παραλαμβάνει καθημερινά τις πραγματοποιούμενες α¬ 
πό τους επιμελητές εισπράξεως, ημερήσιες εισπράξεις. 

Εξοφλεί τα διαβιβαζόμενα στο Ταμείο εντάλματα πλη¬ 
ρωμών. 

Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει το α¬ 
ποδεικτικό παραλαβής εισπρακτέων εσόδων. 

Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες του Δήμου. 

Ενεργεί πριν από κάθε χρηματική κατάθεση εκ μέρους 
των επιμελητών εισπράξεων έλεγχο των διπλοτύπων ει¬ 
σπράξεων, παραλαμβάνει τις εισπράξεις, εκδίδοντας 
γραμμάτιο τακτοποιητέων εισπράξεων και παραδίδει αυ¬ 
τές στο Δημοτικό Ταμία. 

Εκδ'δει τα γραμμάτια εισπράξεως των διαφόρων εσό¬ 
δων του Δήμου. 

Εκκαθαρίζειτις οφειλέςτων Δημοτών και εισηγείται στο 

Δημοτικό Ταμία, όποτε απαιτείται, τη λήψη αναγκαστικών 
μέτρων εισπράξεως κατά των οφειλετών. 

Επιμελείται με τους διατιθέμενους επιμελητές εισπρά¬ 
ξεων, την αναγκαστική είσπραξη των οφειλών καιτηρείτα 
προβλεπόμενα από το νόμο βιβλία καταχωρήσεως, κατα¬ 
σχέσεων και ενταλμάτων προοωποκρατήσεως. 

Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στο καθένα από τα οικεία αποσπάσμα¬ 
τα των καταλόγων. 

Μεριμνά για την απόδοση των υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

Τηρεί τα προβλεπόμενα από το νόμο λογιστικά βιβλία ε¬ 
σόδων, καταρτίζει μηνιαίους και ετήσιους λογαριασμούς 
της διαχειρίσεως εσόδων, συντάσσει τους στατιστικούς 
πίνακες που υποβάλλονται στο Υπουργείο, Νομαρχία 
κ.λ.π., συγκεντρώνει τα στοιχεία που απαιτούνται για τον 
ετήσιο απολογισμό εσόδων του Ταμείου και καταρτίζει 
τον απολογισμό αυτών. 

Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και. βάσει αυτών, προβαίνει 
στην πληρωμή των δικαιούχων σύμφωνα με τις οικείες 
διατάξεις περί λογιστικού των Δήμων και Κοινοτήτων. 

Τηρείτο προβλεπόμενα από το νόμο λογιστικά βιβλία ε¬ 
ξόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εξόδων, συντάσσει τους στατι¬ 
στικούς πίνακες που υποβάλλονται στα Υπουργεία, Νο¬ 
μαρχία κ.λ.π., συγκεντρώνει τα στοιχεία που απαιτούνται 
για τον ετήσιο απολογισμό εξόδων και καταρτίζει τον α¬ 
πολογισμό αυτών. 

Γραφείο Λογιστηρίου: 

Καταρτίζει σε συνεργασία με τις αρμόδιες υπηρεσίες 
του Δήμου τον προϋπολογισμό εσόδων και εξόδων καιτ ις 
σχετικές εκθέσεις που τον συνοδεύουν. 

Παρακολουθεί γενικά την πορεία εκτελέσεως του 
προϋπολογισμού εσόδων και εξόδων και εισηγείται τις α¬ 
ναμορφώσεις αυτού με την εγγραφή νέων εσόδων και α¬ 
ναπληρωματικών ή εκτάκτων πιστώσεων. 

Εκτελεί κάθε εργασία που αφορά στα θέματα του 
προυπολογισμιού και στις παραβάσεις γιατην έκθεση αυ¬ 
τού, σύμφωνα με τα αποτελέσματμα που εμφανίζονται 
κατά την πορεία της εκτελέσεώς τους. 

Εισηγείται επί των σχεδίων των αποφάσεων και συμβά¬ 
σεων οι οποίες πρόκειται να επηρεάσουν τον προϋπολο¬ 
γισμό. 

Συγκεντρώνει στατιστικά στοιχεία χρήσιμα για τις προ¬ 
βλέψεις του προϋπολογισμού. 

Τηρεί ειδικό αρχείο προϋπολογισμού, με όλες τις συνα¬ 
φείς αποφάσεις, εγκρίσεις κ.λ.π. 

Επιμελείται την έγκριση, εκκαθάριση και εντολή πλη¬ 
ρωμής, κάθε δαπάνης, προς εξασφάλιση της νομιμότη¬ 
τας. 

Ενεργεί αναγνώριση των πιστώσεων του Δήμου με προ- 
συπογραφή των ουντασσόμενων στους οικείους λογα¬ 
ριασμούς πράξεων εκκαθαρίσεως και με βάση αυτά εκδί¬ 
δει στο όνομα των δικαιούχων μέσα στα όρια των πιστώ- 
σεαιν του προϋπολογισμού, τα οικεία χρηματικά 
εντάλματα, καταχωρεί αυτά στα οικεία βιβλία και τα απο¬ 
στέλλει στον Ταμία του Δήμου υπογεγραμμένα από τον 
Προϊστάμενο του Τμήματος και το Δήμαρχο. 

Τηρεί το λογαριασμό των παθητικών υπολοίπων. 
Συγκεντρώνει, ελέγχει και καταχωρεί στα οικεία λογι¬ 
στικά βιβλία τα αποτελέσματα της εκτελέσεως του προϋ¬ 


πολογισμού και ληψοδοσίας εν γένει του Δημοτικού Τα¬ 
μείου. 

Εκτελεί κάθε εργασία αναλήψεως δαπάνης σε βάρος 
των πιστώσεων του προϋπολογισμού ή κατά τα οριζόμε¬ 
να από τις ισχύουσες εκάστοτε διατάξεις περί οικονομι¬ 
κής διοικήσεως και λογιστικού των Δήμων και Κοινοτή¬ 
των. 

Γ ραφείο προσόδων και Δημοτικής Περιουσίας: 
Επιμελείται την κατάρτιση του Δημοτικού προϋπολογι¬ 
σμού εσόδων, παρακολουθεί την εκτέλεσή του, μελετά τα 
οικονομικά ζητήματα του Δήμου και εισηγείται σχετικά. 
Εισηγείται: 

α) σχετικά με την επιβολή, κατάργηση, μείωση ή αύξη¬ 
ση των υπέρ του Δήμου φόρων, τελών, δικαιωμάτων και 
εισφορών, σύμφωνα με τις κείμενες διατάξεις, 
β) σχετικά με την εκμετάλλευση της Δημοτικής περιου¬ 
σίας. 

Εκτελεί κάθε εργασία, σύμφωνα με τις κείμενες διατά¬ 
ξεις και τους ισχύοντες κανονισμούς, που αφορά στη βε¬ 
βαίωση των εσόδων του Δήμου: 
α) Από φόρους, τέλη, δικαιώματα, εισπράξεις κ.λ.π. και 
β) Από την εκμετάλλευση της Δημοτικής περιουσίας. 
Ελέγχει τα στοιχεία βεβαιώσεως κάθε δημοτικής προ¬ 
σόδου, βεβαιώνει αυτά και αποστέλλει στοταμείο του Δή¬ 
μου τους οικείους βεβαιωτικούς τίτλους χρημάτων κατα¬ 
λόγων κ.λ.π. 

Παρακολουθεί γενικά τη φορολογητέα από το Δήμο ό¬ 
λη και συγκεντρώνει στοιχεία που αφορούν τις δημοτικές 
φορολογίες. 

Εκτελεί κάθε προπαρασκευαστική εργασία που αφορά 
στη διαγραφή βεβαιωθέντωνή επιστροφή αχρεωστήτως 
εισπραχθέντων φόρων, τελών και δικαιωμάτων και κα¬ 
ταρτίζει τους οικείους πίνακες διαγραφής ή επιστροφής. 

Εκτελεί κάθε εργασία που αφορά τη διαδικασία εκ μί¬ 
σθωσης ή εκποίησης πραγμάτων του Δήμου. 

Διεξάγει κάθε προπαρασκευαστική εργασία για τη δι¬ 
καστική ή διοικητική επίλυση των φορολογικών διαφο¬ 
ρών, μεταξύ του Δήμου και των δημοτών. 

Εκδίδει και κοινοποιεί αποσπάσματα των βεβαιωτικών 
καταλόγων και μεριμνά για την έκδοση (αρμοδίως) και την 
κοινοποίηση απόφασης καταλογισμού ή επιβολής προστί¬ 
μου σε περιπτώσεις παραβάσεων των κειμένων φορολογι¬ 
κών διατάξεωντων ισχυόντων κανονισμώντου Δήμου. 

Αριθμεί, σφραγίζει και μεριμνά για τη θεώρηση των βι¬ 
βλίων και εντύπων τη ς δημοτική ς διαχειριστής χρη ματικού 
και διπλοτύπων είσπραξης των δημοτικών εν γένει εσό¬ 
δων. 

Τηρεί ημερήσια δελτία κίνησης των γραμματίων και δι¬ 
πλοτύπων είσπραξης φόρων, τελών, δικαιωμάτων και ει¬ 
σφορών, που παραδίδονται στον Ταμία και τα λοιπά επί 
των εισπράξεων, όργανα του Δήμου. 

Επιμελείται γιατην σύνταξη των πινάκων, που συνοδεύ¬ 
ουν τον ετήσιο απολογισμό και περιλαμβάνουν: α) τα θε- 
ωρηθέντα, β) τα χρησιμοποιηθέντα από τον Ταμία και τα 
λοιπά επί των εισπράξεων όργανα του Δήμου και γ) τα μη 
χρησιμοποιηθέντα και επιστραφέντα τριπλότυπα και δι¬ 
πλότυπα είσπραξης φόρων, τελών δικαιωμάτων και ει¬ 
σφορών. 

ΓΡΑΦΕΙΟ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ 
Αρμοδιότητες του γραφείου αυτού είναι: 

Η διαχείριση των πιστώσεων, του προύπολογισμού που 
προορίζονται για τις κάθε φύσεως προμήθειες του Δή¬ 
μου. 

Η σύνταξη των όρων συγγραφής υποχρεώσεων κάθε 
προμήθειας, με τακτικό ή πρόχειρο διαγωνισμό, εκτός α¬ 
πό εκείνες που προορίζονται γιατην εκτέλεση Δημοτικών 
έργων. 

Η διενέργεια των τακτικών και πρόχειρων διαγωνισμών 
προμηθειών καθώς και η μέριμνα για την προμήθεια από 
το Δήμο απ' ευθείας και χωρίς διαγωνισμό κάθε είδους υ¬ 
λικών. 

Η παρακολούθηση της κανονικής εκτέλεσης κάθε προ¬ 
μήθειας. 

Η σύνταξη των πρωτοκόλλων και λοιπών γενικά δίκαιο 
λογητικών παραλαβής των διαφόρων υλικών και η διαβί¬ 
βασή τους στο γραφείο Λογιστηρίου για την έκδοση των 
ενταλμάτων πληρωμής. 

Η ενέργεια της προμήθειας κάθε είδους υλικών που εί¬ 
ναι αναγκαία στις υπηρεσίες του Δήμου, σύμφωνα με 
τους Νόμους, Διατάγματα και εγκύκλιες διαταγές που ι¬ 
σχύουν. 

Η παραλαβή των προμηθευόμενωνν ειδών και η παρά¬ 
δοσή τους στην αποθήκη υλικού, βάσει διατακτικών και 
σχετικών πρωτοκόλλων παραλαβής, που εκδίδονται απ’ 
αυτό και υπογράφονται αρμοδίως. 

Η παρακολούθηση των τιμών διαφόρων ειδών και υλι¬ 
κών που προμηθεύεται ο Δήμος και η τήρηση τωνπινάκων 
αυτών για ενημέρωση των επιτροπών. 

Η εισήγηση για εκποίηση ή καταστροφή αχρήστων υλι¬ 
κών και διαγραφή υλικών που καταστρέφονται ή χάνονται 
λόγω ανωτέρας βίας κ.λ.π. 

Η διενέργεια κάθε πράξης που ανήκει στη διαχείριση 
των ειδών και υλικών που προμηθεύεται ο Δήμος για τις α- 
νάγκεςτων υπηρεσιών του, η παραλαβή τους μέσω των ε¬ 
πιτροπών παραλαβών που ορίζονται αρμοδίως, η ταξινό¬ 
μηση στις αποθήκες του Δήμου και η φροντίδα για τη δια¬ 
φύλαξη, την καλή συντήρηση και τη διάθεσή τους στις 
υπηρεσίες του Δήμου, βάσει των διατακτικών των αρμο¬ 
δίων Διευθυντών. 

Η κανονική και με πλήρη ενημέρωση, τήρηση των βι¬ 
βλίων αποθηκών υλικών. 

Η έγκαιρη προειδοποίηση ανανέωσης για υλικά που 
πρόκειται να εξαντληθούν. 

ΓΡΑΦΕΙΟ ΔΗΜΟΤΙΚΩΝ ΝΕΚΡΟΤΑΦΕΙΩΝ 

Το γραφείο αυτό λειτουργεί με την άμεση και υπεύθυνη 
καθοδήγηση του προϊσταμένου των Οικονομικών Υπηρε¬ 
σιών. 

Μεριμνά για τη συνεπή εφαρμογή του κανονισμού λει¬ 
τουργίας, διοίκησης και διαχείρισης των Κοιμητηρίων 
στους χώρους αυτών. 

Ενεργεί σύμφωνα με τις κείμενες διατάξεις και τον οι¬ 
κείο κανονισμό του Δήμου τη βεβαίωση και είσπραξη δι¬ 
καιωμάτων των Δημοτικών Νεκτροταφείων. 

Ενεργεί για τις νόμιμες διατυπώσεις για τη σύσταση οι¬ 
κογενειακών τάφων. 

Τηρεί τα προβλεπόμενα από το Νόμο και τον οικείο κα¬ 
νονισμό βιβλία 

Επιβλέπει το εργαζόμενο προσωπικό και φροντίζει για 
την τήρηση της ευταξίας, της κοσμιότητας και καθαριό¬ 
τητας των χώρων των Κοιμητηρίων, καθώς και τη διαφύ¬ 
λαξη των τάφων και των αντικε ιμένων τους. 

Φροντίζει για τη διαφύλαξη των οστών στα οστεοφυλά¬ 
κια. 

Εισηγείται την παραχώρηση των διαθέσιμων οικογενει¬ 
ακών τάφων, σύμφωνα με τις διατάξεις του σχετικού κα 
νονισμού. 


Φροντίζει για τη συντήρηση των κηπαρίων και την προ¬ 
στασία του πράσινου των Κοιμητηρίων. 

Υποδεικνύει κάθε μέτρο που θεωρεί αναγκαίο για τη 
βελτίωση της κατάστασης των Νεκροταφείων. 

ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 
ΠΡΟΪΣΤΑΜΕΝΟΣ: 

Ο Προϊστάμενος των Τεχνικών Υπηρεσιών: 
α) Συντονίζει τις Τεχνικές Υπηρεσίες του Δήμου στο σύ¬ 
νολό τους, δίνοντας προς αυτές τις απαιτούμενες κατευ¬ 
θύνσεις και εντολές των οποίων και ελέγχει την εφαρμο¬ 
γή· 

β) Μεριμνά για τη σύνταξη των προγραμμάτων των έρ¬ 
γων και των προμηθειών της Τεχνικής Υπηρεσίας. 

γ) Προβαίνει στον έλεγχο και τη θεώρηση των συντασ- 
σομένων μελετών έργων και προμηθειών. 

δ) Ενημερώνεται επί των έργων Τεχνικής φύσης από τα 
Νομικά Πρόσωπα του Δήμου, των Δημοτικών Επιχειρήσε¬ 
ων, καθώς και όλων των φορέων που ασκούν Τεχνικές 
δραστηριότητες μέσα στα όρια του Δήμου, ώστε να μπο¬ 
ρεί να παρέχει τεχνικές γνώμες στη Δημοτική Αρχή. 

Εισηγείται ενέργειες που αποσκοπούν στη βελτίωση 
της εν γένειτεχνικής υποδομής της πόλης. 

ε) Μεριμνά για την άσκηση της γραμματείας των Τεχνι- 
κών Υπηρεσιών γενικά. 

στ) Μεριμνά για τη σύμφωνη με τις κείμενες διατάξεις 
διενέργεια των διαγωνισμών εκτέλεσης έργων και προ¬ 
μηθειών καθώς και για την παραλαβή αυτών 
ζ) Μεριμνά για την παροχή στοιχείωνπροςτο τμήμα Οι¬ 
κονομικών Υπηρεσιών για την πρόβλεψη πιστώσεων, ανα¬ 
μόρφωση πιστώσεων που αφορούν την εκτέλεση έργων 
και προμηθειών για τη λειτουργία των Τεχνικών Υπηρε¬ 
σιών. 

η) Οργανώνει την υπηρεσία και εισηγείται στο Δήμαρχο 
την τοποθέτηση των υπαλλήλων στα ανάλογα γραφεία 
του Τμήματος Τεχνικών Υπηρεσιών. 

θ) Προβαίνει στην έγκριση του χρονικού προγραμματι¬ 
σμού των αδειών όλων των υπαλλήλων των τεχνικών υπη¬ 
ρεσιών, σύμφωνα με τις ανάγκες. 

ι) Εποπτεύει και ελέγχειτην σύμφωνα με την κείμενη νο¬ 
μοθεσία, προσέλευση και αποχώρηση όλων των υπαλλή¬ 
λων του Τμήματος. 

κ) Αναθέτει στους υπαλλήλους του Τμήματος, ανεξάρ¬ 
τητα του γραφείου στο οποίο υπάγονται, διάφορες υπη¬ 
ρεσιακές εργασίες, με βάση τις υπάρχουσες ανάγκες. 

ΓΡΑΦΕΙΟ ΜΕΛΕΤΩΝ - ΚΑΤΑΣΚΕΥΩΝ ΚΑΙ ΕΠΙΒΛΕΨΗΣ 
ΕΡΓΩΝ 

α) Συντάσσει κάθε είδους μελέτη που αφορά το Δήμο, 
όπως; 

1. Αρχιτεκτονικές 2. Στατιστικές 3. Εξοπλισμού 4. Δια¬ 
μόρφωσης πλατειών 5. Περιβάλλοντος χώρου 6. Παιδι¬ 
κών χαρών 7. Γ ενικά μελέτες των ελευθέρων χώρων της 
πόλης 8. Προμήθειας υλικών. 

β) Επιβλέπει τη σύνταξη μελετών ηάσης φύσεως, όταν 
αυτές εκπονούνται από ιδιώτες μελετητές ή άλλους φο¬ 
ρείς. 

γ) Προβαίνει στην κατασκευή έργων, σύμφωνα με τους 
όρους των μελετών. 

δ) Επιβλέπει και διεκπεραιώνει κάθε διαδικασία που α¬ 
φορά την εκτέλεση έργωνήπρομηθειώνπου εκτελούνται 
εργολαβικώς ή με αυτεπιστασία. 

ε) Επιβλέπει τη σωστή εφαρμογή των μελετών των έρ¬ 
γων και δίνει τις απαραίτητες οδηγός προς τους κατα¬ 
σκευαστές ή προμηθευτές. 

στ) Τηρεί τους φακέλους έργων με όλα τα στοιχεία, 
σύμφωνα με τις διατάξεις του Νόμου περί εκτέλεσης Δη¬ 
μοτικών και Κοινοτικών έργων. 

ΓΡΑΦΕΙΟ ΓΡΑΜΜΑΤΕΙΑΣ - ΑΡΧΕΙΟΥ 
Τηρείτο πρωτόκολλο αλληλογραφίας και φροντίζει για 
το έντυπο υλικό και τη γραφική ύλη του Τμήματος. 

Δακτυλογραφεί, διεκπεραιώνει και διακινεί την αλληλο¬ 
γραφία του Τμήματος Τενχικών Υπηρεσιών. 

Τηρεί το αρχείο της υπηρεσίας. 

Τηρεί και ενημερώνει τα βιβλία μελετών, επιβλεπόμε- 
νων έργων και πληρωμών εκτελού 1 ιενων έργων. 

Διενεργεί τις παραλαβές έργων. Φροντίζει για την έκ¬ 
δοση αποφάσεων και καταρτισμό των οικείων επιτροπών. 

Οργανώνει τις παραλαβές με πρόσκληση των μελών 
των επιτροπώντου επιβλέποντα και του εργολάβου. 

Εκτός από τα καθήκοντα που περιγράφονται παραπά¬ 
νω, ο Προϊστάμενος Τ.Υ. μπορεί να αναθέσει και άλλα που 
θα προκόψουν από νέες νομοθετικές ρυθμίσεις ή που θα 
κριθούν απαραίτητα για την καλή λειτουργία του Δήμου. 
ΓΡΑΦΕΙΟ ΚΤΗΜΑΤΟΛΟΓΙΟΥ 

Χειρίζεται όλα τα θέματα σύνταξης, τήρησης, παροχής 
στοιχείων που έχουν σχέση με την εφαρμογή του κτημα¬ 
τολογίου στο βαθμό που εμπίπτουν εκάστοτε στην αρμο¬ 
διότητα του Δήμου. 

Υλοποιεί τον πολεοδομικό σχεδίασμά στα πλαίσια των 
εγκεκριμένων Ζωνών Οικιστικού Ελέγχου (Ζ.Ο.Ε.) ή των 
ειδικών χωροταξικών μελετών. 

ΓΡΑΦΕΙΟ ΠΛΗΡΟΦΟΡΙΚΗΣ ΚΑΙ ΓΕΩΓΡΑΦΙΚΩΝ ΣΥΣΤΗ¬ 
ΜΑΤΩΝ 

Ασχολείται με την οργάνωση και τον προγραμματισμό 
των υπηρεσιών του Δήμου έχοντας γενικά την επίβλεψη 
όλων των προγραμμάτων της μηχανοργάνωσης. 

Μεριμνά για τη συντήρηση και επισκευή όλων των ηλε¬ 
κτρονικών συσκευών του Δήμου. 

ΤΜΗΜΑ ΔΙΑΧΕΙΡΙΣΗΣ ΑΠΟΡΡΙΜΜΑΤΩΝ ΚΑΙ ΠΕΡΙΒΑΛ¬ 
ΛΟΝΤΟΣ 
ΠΡΟΪΣΤΑΜΕΝΟΣ: 

Συντονίζει τις υπηρεσίες καθαριότητας και κίνησης στο 
σύνολό τους, δίνοντας προς αυτές τις απαιτούμενες κα¬ 
τευθύνσεις και εντολές των οπαίων ελέγχει την εφαρμογή. 

Εποπτεύει τη διαδικασία εφαρμογής και λειτουργίας 
των αποφάσεων των κανονιστικών πράξεων, που αφο¬ 
ρούν τα τμήματα και τις υπηρεσίες του Τμήματος. 

Διαχειρίζεται τις πιστώσεις που διατίθενται για εκτέλε¬ 
ση έργων και προμηθειών αρμοδιότητας του Τ μήματος. 
ΓΡΑΜΜΑΤΕΙΑ 

Τηρεί το πρωτόκολλο αλληλογραφίας, διεκπεραιώνει 
την αλληλογραφία όλων των τμημάτων, των γραφείων και 
υπηρεσιών του Δήμου και τηρεί το αρχείο αυτών. 

ΤΜΗΜΑ ΚΑΘΑΡΙΟΤΗΤΑΣ 

Προγραμματίζει τα δρομολόγια των απορριμματοφό¬ 
ρων αυτοκινήτων. 

Οργανώνει τη διεξαγωγή καθαριότητας κατά τομείς. 
Ασχολείται με την καθαριότητα και το πλύσιμο πλατειών 
και γενικά κοινοχρήστων χώρων. 

Απορυπαίνει την πόλη από πάσης φύσεως διαφημιστι¬ 
κά ή άλλα έντυπα. 

Τηρεί καρτέλες όλωντων αυτοκινήτων και σημειώνει τις 
επισκευές,συντηρήσεις και-προμήθειες όλων όσων έχουν 
σχέση με τη λειτουργία των μηχανημάτων (αναλώσιμα ή 

μη)· 

Μεριμνά γιατην συντήρησητων οχημάτων και την προ¬ 
μήθεια των καυσίμων και λιπαντικών. 


ΑΡΘΡΟ 6 

Εκτός από τις αρμοδιότητες που περιγράφονται στον 
παρόντα Οργανισμό, οι υπάλληλοι υποχρεούνται να εκτε- 
λούν τις υπηρεσιακές εργασίες που ανατίθενται σ' αυ¬ 
τούς από το Δήμαρχο ή τον Διευθυντή ή τους Προϊσταμέ¬ 
νους της Υπηρεσίας. 

ΑΡΘΡΟ 7 

Ο διορισμός, τα καθήκοντα, οι περιορισμοί, ο χοΰνος 
δουλειάς, η αστική ευθύνη, τα δικαιώματα, οι άδειες, οι 
μεταβολές, η υπηρεσιακή κατάσταση, οι ηθικές αμοιβές, 
τα πειθαρχικά αδικήματα, οιποινές, η λύση της υπαλληλι¬ 
κής σχέσης, η ιατροφαρμακευτική και νοσοκομειακή πε¬ 
ρίθαλψη κα. άλατα καθήκοντα που αφορούν τους υπαλ- 
λήλουςπου προβλέπονται απότον Οργανισμό αυτό, ρυθ¬ 
μίζονται από τις διατάξεις του Ν. 1188/81 και όλων των 
Νόμων που εκδίδονται και έχουν εφαρμογή στο προσω¬ 
πικό των Ο.Τ.Α. 

ΑΡΘΡΟ 8 

Κάθε εργαζόμενος στο Δήμο, κατέχει μία συγκεκριμένη 
θέση εργασίας, ο τίτλος της οποίας αντιστοιχεί κατά το 
δυνατό στο πραγματικό της περιεχόμενο. 

Η ανάληψη από έναν εργαζόμενο της ευθύνης περισ¬ 
σοτέρων από μιας θέσεως εργασίας, είναι δυνατόν να γί¬ 
νει με απόφαση του Δημάρχου ή του Διοικητικού Συμβου¬ 
λίου. 

ΑΡΘΡΟ 9 

Η επιλογή Προϊσταμένου της Διεύθυνσης, θα γίνεται α¬ 
πό υπαλλήλους των κλάδων Π Ε 1 ή ΔΕ 1, ανάλογα με τους 
υπηρετούντες υπαλλήλους. 

Η επιλογή Προϊσταμένων για όλες τις οργανικές μονά¬ 
δες θα γίνεται από υπαλλήλους των υπηρετούντων κλά¬ 
δων ΠΕ και ελλείψει αυτών θα επιλέγονται κατά σειρά από 
υπαλλήλους των κλάδων ΤΕ και στη συνέχεια ΔΕ, ανάλο¬ 
γα με το αντικείμενο κάθε οργανικής μονάδας και θα διέ- 
πεται από τις ισχύουσες διατάξεις «Περί βαθμολογίου». 

ΑΡΘΡΟ 10 

Ο Δήμος Μώλου, προέρχεται από εκούσια συνένωση 
των Κοινοτήτων Μώλου και Αγίου Χαραλάμπους, βάσει 
του Π. Δ/τος 294/96 (ΦΕΚ 203/Α/27.8.96), με θέμα «Ένω¬ 
ση των Κοινοτήτων Αγίου Χαραλάμπους και Μώλου», με 
έδρα το Μώλο. 

Λόγω της συνένωσης αυτής, ο Δήμος του Μώλου έχει 
τα εξής οικονομικά οφέλη: 
α) Διαγραφή όλων των χρεών προς το Δημόσιο, 
β) Αύξηση των πιστώσεων της τακτικής οικονομικής ενί¬ 
σχυσης και της ΣΑΤΑ. 

Ακροτελεύτιο Αρθρο 

Από τις διατάξεις της παραπάνω απόφασης προκαλεί- 
ται δαπάνη σε βάρος του προϋπολογισμού του Δήμου 
75.000.000 δρχ. για το τρέχον έτος και ισόποσο για τα ε¬ 
πόμενα έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λαμία, 24 Δεκεμβρίου 1997 

Με εντολή Γεν. Γραμ. Περιφέρειας 
Ο Διευθυντής 
ΠΑΝ. ΜΠΟΝΑΚΗΣ 

